Udsigten fra terrassen var vidunderlig og beliggenheden var perfekt. MEN så er resten af lejligheden ellers ikke værd at bo i. Vi valgte lejligheden pga de to badeværelser, men det viser sig, at det ene ikke kunne bruges til at bade i - udlejer skrev efterfølgende at man kun kunne benytte toilettet, men dette var ikke oplyst i opslaget.
Lyset i begge badeværelser er virkelig dårligt - grundet farve- og lampevalg bliver alt rødt i det ene badeværelse og alt gult i det andet,- så det er ikke muligt at benytte spejlene til fx at lægge makeup.
Lejligheden fremstod generelt meget beskidt og misvedligeholdt - ved kontakt til udlejer om omkring dette, var svaret at vi kunne få rengøring efter kl 21.00 om aftenen - rengøringen kom kl. 22.00, hvilket var et helt upassende tidspunkt for rengøring - vi var på vej i seng efter en lang rejsedag og derfor fik vi ikke gjort mere rent.
Tagterrassen med den perfekte udsigt, var også meget beskidt. Gulvet var fyldt med alt muligt, fx jord, sten og noget der lignede madrester. Grillen var rusten og ulækker og slet ikke til brug til mad.
Den ekstra seng, var i gangen (indgangen) - dvs at man ligger lige i indgangen oveni i støvsuger, koste og parasoller og sengen er hård og larmer, når man vender sig.
Ja og som en anden skrev, så falder gardinerne i stuen ned, når man trækker dem fra og for. De er kun sat på med klemmer.
Hvis lejligheden fik en hovedrengøring, ekstra sengene blev sat i stuen og begge badeværelser fungerede med bad og fik ordentlig belysning ville det være en skøn lejlighed.